Diari Oficial de la Generalitat Valenciana


Sumari del DOGV 3413, del 15-01-1999 (1999/18)

Informació pública de l'aprovació i adjudicació del Programa d'Actuació Integrada en l'àmbit del carrer del Mestre Elies.
-------------------------------------------------------------------------------------------------------------------------

### Dades del document

Número de DOGV
:   3413

Data del DOGV
:   15-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/18


Organisme emissor
:   Ajuntament de l'Eliana

Tipus de document
:   Anunci

Informació pública de l'aprovació i adjudicació del Programa d'Actuació Integrada en l'àmbit del carrer del Mestre Elies. [1999/S18]
  
José María Ángel Batalla, alcalde president de l'Ajuntament de l'Eliana, fa saber:
  
Que l'Ajuntament Ple en sessió celebrada el dia 26 de març de 1998, va adoptar entre altres l'acord següent:
  
Primer
  
La gestió indirecta del Programa per al Desenvolupament d'Actuació Integrada, número 2/1997, carrer del Mestre Elies, que declara urbanitzadors amb caràcter solidari a Rafael García Noguera, Enrique Moreno Devis, Concepción Marco Navarro, José María Pérez Martínez, Susana González Botella, Ricardo Queralt Muria, Dolores Martín Bellver, Juan Miguel Queralt Muria, Dolores Rodrigo de Cubas i Ramón Luis Giner Marco que representen el 93,99% de la propietat.
  
Segon
  
Adjudicar i aprovar el programa, segona alternativa tècnica i la seua correlativa proposició juridicoeconòmica, si bé el conveni a firmar entre l'Ajuntament i l'urbanitzador, que serà redactat pels serveis municipals, haurà de recollir les especificacions següents:
  
- En el conveni s'ha de fer constar la necessitat d'avalar el 7% del cost d'urbanització en el moment de la firma i que el projecte de reparcel·lació establisca la càrrega d'urbanització sobre les finques adjudicades.
  
- La caducitat del programa suposarà la pèrdua de la condició d'urbanitzador i la pèrdua de fiança.
  
- L'Ajuntament rep l'excés d'aprofitament en parcel·la neta, ja que les obres d'urbanització es liquiden en sòl. L'article 14 recull que el pagament que ha d'efectuar l'Ajuntament com a quota d'urbanització, s'efectuarà en sòl. L'Ajuntament rep l'excés d'aprofitament en parcel·la neta ja que les obres d'urbanització es liquiden en sòl. Al sòl se li dóna un valor unitari de 10.000 pessetes/m² que es considera correcte en adequar-se a la ponència de valors cadastrals. El lliurament del terreny es realitzarà amb l'aprovació del projecte de reparcel·lació.
  
- L'epígraf denominat «obligacions de l'urbanitzador davant dels propietaris» haurà de quedar redactat de conformitat amb l'article 29.11 de la Llei Reguladora de l'Activitat Urbanística.
  
En el cas que es vulga edificar al temps que s'urbanitza, garantir l'obra d'urbanització necessària per a convertir en solar la parcel·la de què es tracte.
  
- Fins la recepció definitiva de les obres d'urbanització, el manteniment serà a càrrec de l'urbanitzador, i quedarà en poder de l'administració l'aval bancari corresponent al 7% del cost d'urbanització durant l'any següent en aplicació de la Llei 13/1995, de 18 de maig, de Contractes de les Administracions Públiques (Boletín Oficial del Estado número 119, de 19 de maig).
  
- Pel que fa al preu d'adjudicació, l'urbanitzador tindrà que contractar l'execució de l'obra, en el cas que el preu d'adjudicació fóra inferior al recollit en el programa, i ja que el pagament de les obres d'urbanització corresponent a l'Ajuntament es realitza en sòl, s'haurà de compensar en la quantitat que procedesca.
  
- L'empresa constructora que execute l'obra per compte dels adjudicataris, haurà de reunir la solvència tècnica, jurídica i econòmica exigida per la Llei 13/1995, de 18 de maig, de Contractes de les Administracions Públiques (Boletín Oficial del Estado número 119, de 19 de maig). Prèviament a l'inici de les obres s'haurà d'acreditar aquestes circumstàncies davant l'Ajuntament, i aquest mostrar expressament la seua conformitat, mitjançant acord de la Comissió Municipal de Govern.
  
- La cancel·lació de la càrrega urbanística, s'efectuarà de l'actuació global una vegada conclosa i rebuda l'obra d'urbanització, així també la cancel·lació de l'anotació marginal de subjecció al procés de reparcel·lació.
  
- Totes les especificacions recollides en aquest epígraf s'hauran de reflectir en el conveni, i donaran preferència a aquest últim sobre la proposició jurídic econòmica, que quedarà anul·lada en quant ho contradiga.
  
Tercer
  
Els informes emesos pels tècnics municipals: de l'enginyer municipal de data 16 de març de 1998, pel que fa al Projecte d'Urbanització i de l'arquitecte municipal i tècnic jurídic superior d'aquesta data, pel que fa de la resta de la documentació que integra el Programa, s'assumeixen totalment i serviran d'interpretació davant de qualsevol dubte de la documentació que s'aprova.
  
Quart
  
Declarar la innecessitat de l'expedició de la cèdula d'urbanització.
  
Cinqué
  
L'Ajuntament una vegada subscrit el conveni requerirà als adjudicataris per a la firma d'aquest els quals tindran un termini de 10 dies a partir de la notificació, s'haurà de comunicar a la Conselleria d'Urbanisme l'aprovació d'aquest programa, per a la seua inscripció en el registre corresponent, i serà improcedent publicar la seua aprovació definitiva fins que obre còpia diligenciada del programa en aquesta Conselleria.
  
Sisé
  
La no-aprovació del projecte de reparcel·lació, en conformitat amb els informes emesos pels tècnics municipals.
  
Seté
  
El projecte d'urbanització que es redacte al seu dia, haurà de complir tots i cadascun dels condicionants recollits en l'informe de l'enginyer municipal de data 16 de març de 1998, que s'assumeix totalment i que es dóna com a reproduït.
  
Vuité
  
La publicació d'aquest acord es realitzarà de conformitat amb allò previst en la Llei Reguladora de l'Activitat Urbanística, article 59, i el seu cost serà a càrrec de l'urbanitzador.
  
Nové
  
Notificar a tots els interessats aquest acord.
  
Deu
  
Facultar l'alcalde president per a la firma del conveni, i també per a qualsevol actuació que calga per a donar efectivitat a aquest acord.
  
Alhora es fa saber que en sessió plenària celebrada el dia 28 de maig de 1998, es va ratificar l'esborrany de conveni aprovat mitjançant acord de data 26 de març de 1998, en l'última redacció, complimentada pels serveis tècnics municipals, de conformitat amb les determinacions d'aquest acord.